b"\n_START_ARTICLE_\nJosep Escrig i Font\n_START_SECTION_\nBiografia\n_START_PARAGRAPH_\nEs llicenci\xc3\xa0 en dret i form\xc3\xa0 part del Partit Moderat, amb el que fou nomenat tinent d'alcalde de Sogorb el 1852 i diputat provincial el 1852-1854. El 1854 fou elegit alcalde de Sogorb, fou deposat durant la revoluci\xc3\xb3 de 1854 i despr\xc3\xa9s del Bienni Progressista va recuperar el c\xc3\xa0rrec, que va ocupar fins al 1858. Fou elegit diputat a Corts per Sogorb el 1858, i diputat provincial el 1858-1860._NEWLINE_El 1863, 1864 i 1867 fou novament diputat a Corts espanyoles, regidor de Segorb i alcalde inter\xc3\xad, c\xc3\xa0rrec que va deixar el l'octubre de 1864 quan fou nomenat alcalde-corregidor de Val\xc3\xa8ncia. Fou nomenat governador civil de la prov\xc3\xadncia de Castell\xc3\xb3 de mar\xc3\xa7 a maig de 1865 i de juliol de 1866 a setembre de 1868. Fou deposat amb l'esclat de la revoluci\xc3\xb3 de 1868. Despr\xc3\xa9s de la restauraci\xc3\xb3 borb\xc3\xb2nica es va vincular als cercles liberals i va ser elegit diputat pel districte de Sogorb a les eleccions generals espanyoles de 1876 i 1881. El gener de 1883 renunci\xc3\xa0 al seu esc\xc3\xb3 quan fou nomenat governador civil de la prov\xc3\xadncia de Val\xc3\xa8ncia. Va ser governador civil de Salamanca fins al 1886, quan pass\xc3\xa0 a ser-ho d'Ourense. Durant la d\xc3\xa8cada del 1890 fou un dels principals dirigents del caciquisme liberal castellonenc dirigit per Juan Navarro Reverter"